ఆస్ట్రేలియాలో హిందూమతం

2016 జనాభా లెక్కల ప్రకారం 4,40,300 పైచిలుకు అనుయాయులున్న హిందూమతం ఆస్ట్రేలియాలో మైనారిటీ మతం. దేశ జనాభాలో 1.9% మంది హిందువులు.  ఆస్ట్రేలియాలో వలసల ద్వారా వేగంగా అభివృద్ధి చెందుతున్న మతాలలో హిందూమతం ఒకటి.  యువకుల్లో అత్యధిక వ్యాప్తిలో ఉన్న మతాలలో హిందూమతం కూడా ఒకటి. హిందువులలో 34% మంది 14 ఏళ్లలోపు, 66% మంది 34 ఏళ్లలోపు వారు. 

పంతొమ్మిదవ శతాబ్దంలో, పత్తి, చెరకు తోటలలో పని చేయడానికి బ్రిటిషు వారు మొదటిసారిగా హిందువులను భారతదేశం నుండి ఆస్ట్రేలియాకు తీసుకువచ్చారు. వారిలో చాలామంది చిన్న వ్యాపారులుగా, ఒంటెలను తోలేవారిగా, వ్యాపారులుగా, చిరువ్యాపారులుగా పని చేస్తూ, చిన్న గ్రామీణ ప్రాంతాల్లో వస్తువులను అమ్ముకుంటూ అక్కదె ఉండిపోయారు. ప్రస్తుత కాలంలో హిందువులు మెడిసిన్, ఇంజనీరింగ్, కామర్స్, ఇన్ఫర్మేషన్ టెక్నాలజీ వంటి రంగాలలో నిపుణులు. ఆస్ట్రేలియాలోని హిందువులు ఎక్కువగా భారతీయ మూలానికి చెందినవారు కాగా, గణనీయమైన సంఖ్యలో శ్రీలంక, ఫిజియన్, మలేషియన్, సింగపూర్, నేపాల్ మూలాలు కలిగినవారు కూడా ఉన్నారు.

చరిత్ర 
కింది తేదీలు హిందూమతం యొక్క ఆగమనాన్ని క్లుప్తంగా వివరిస్తాయి.

 సా.శ. 300 నాటికే ఇండోనేషియా హిందూ వ్యాపారులు ఆస్ట్రేలియా మూల వాసులతో పరిచయం పెంచుకున్నారు. 
 1788 - బంగాళాఖాతం నుండి భారతీయ సిబ్బంది వాణిజ్య నౌకలపై ఆస్ట్రేలియాకు వచ్చారు. 
 1816 - భారతదేశం లోని యూరోపియన్ కుటుంబాలలో పనిచేసిన గృహ సేవకులు సిడ్నీలో కార్మిక పనుల కోసం కలకత్తా రేవు నుండి వచ్చారు.
 1844 - గతంలో భారతదేశం లో నివసించిన పి ఫ్రియెల్, 25 మంది దేశీయ కార్మికులను భారతదేశం నుండి సిడ్నీకి తీసుకువచ్చాడు. వీరిలో కొందరు మహిళలు, పిల్లలు కూడా ఉన్నారు. 
 1850లు - హిందూ సింధీ వ్యాపారి, శ్రీ పమ్ముల్, మెల్‌బోర్న్‌లో ఒపల్ వ్యాపారాన్ని నిర్మించాడు. అది అతని తరువాత మూడవ నుండి నాల్గవ తరం వారసులతో సంపన్నంగా కొనసాగింది. 
 1857 - జనాభా లెక్కల ప్రకారం విక్టోరియాలో కేవలం 277 మంది హిందువులు మాత్రమే ఉన్నారు. గోల్డ్ రష్ కాలంలో చాలా మంది భారతీయులను విక్టోరియాలోని బంగారు గనులకు ఆకర్షించాయి.
 1893 - న్యూ సౌత్ వేల్స్‌లో 521 మంది హిందువులు నివసిస్తున్నారని జనాభా లెక్కలు చూపించాయి.
 1901 - 800 మంది భారతీయులు ఉన్నారు. వారిలో ఎక్కువ మంది ఉత్తర NSW, క్వీన్స్‌లాండ్‌లో ఉండేవారు.
 1911 - జనాభా లెక్కల ప్రకారం దేశంలో మొత్తం 3698 మంది హిందువులు ఉన్నారు. 
 1921 - 2200 లోపు భారతీయులు నివసించారు.
 1971 - స్వామి ప్రభుపాద ఆస్ట్రేలియా చేరుకుని, సిడ్నీలో మొదటి హరే కృష్ణ కేంద్రాన్ని స్థాపించాడు. 
 1977 - ఆస్ట్రేలియాలో మొట్టమొదటి హిందూ దేవాలయం , శ్రీ మందిర్ ఆలయాన్ని నిర్మించారు. డాక్టర్ ప్రేమ్ శంకర్, డాక్టర్ పద్మనాబ్న్ శ్రీంధర్ ప్రభు, డాక్టర్ ఆనంద్‌లు అనే ముగ్గురు భక్తులు ఆబర్న్ NSWలో పాత ఇంటిని కొనుగోలు చేసి, దానిని దేవాలయంగా మార్చడానికి $12,000.00 చెల్లించారు.  
 1981 - జనాభా లెక్కల ప్రకారం విక్టోరియాలో 12,466 మంది హిందువులు, NSWలో 12,256 మంది - మొత్తం దేశంలో 41,730 మంది ఉన్నారు.
 1985 - మురుగన్ ఆలయం నిర్మించాలని శైవ మన్రం అనే హిందూ సంఘం ఏర్పడింది. ప్రారంభమైనప్పటి నుండి మురుగన్‌ని 'సిడ్నీ మురుగన్' అని పిలుస్తారు. శైవ మన్రం దాదాపు పదేళ్లు కష్టపడి ఈ ఆలయాన్ని నిర్మించింది.
 1986 - 1986 జనాభా లెక్కల ప్రకారం, హిందువుల సంఖ్య 21,000 దాటింది.
 1991 – 1991 జనాభా లెక్కల ప్రకారం, హిందువుల సంఖ్య 43,000 దాటింది.
 1996 - భారతదేశంలో పుట్టిన హిందువులు ఆస్ట్రేలియాలోని మొత్తం హిందువులలో 31 శాతం ఉన్నారు. జనాభా లెక్కల ప్రకారం ఆస్ట్రేలియాలో 67,270 మంది హిందువులు నివసిస్తున్నారు. 
 2001 – 2001 జనాభా లెక్కల ప్రకారం, ఆస్ట్రేలియాలో హిందువుల సంఖ్య 95,000 దాటింది. 
 2003 - వినాయకుడి ఆలయాన్ని నిర్మించడానికి శ్రీ కర్ఫగ వినాయకర్ ఆలయం ఏర్పడింది. ప్రారంభమైనప్పటి నుండి, గణేశుడిని 'సిడ్నీ గణేష్ టెంపుల్' అని పిలుస్తారు.
 2006 – 2006 జనాభా లెక్కల ప్రకారం, ఆస్ట్రేలియాలో హిందువుల సంఖ్య 1,45,000 దాటింది. 
 2011 – 2011 జనాభా లెక్కల ప్రకారం, హిందువుల సంఖ్య 2,75,000 దాటింది. 
 2015 - డేనియల్ ముఖీ భగవద్గీతపై ప్రమాణం చేయడం ద్వారా పదవిలోకి వచ్చిన మొదటి ఆస్ట్రేలియా MP అయ్యాడు. 
 2016 - 2016 జనాభా లెక్కల ప్రకారం ఆస్ట్రేలియన్ జనాభాలో హిందువులు దాదాపు 2% మంది ఉన్నారు, ఇది పాకిస్తాన్‌లోని హిందువుల శాతాన్ని (1.85%, తాజా 1998 జనాభా లెక్కల ప్రకారం) అధిగమించింది.
 2018 - కౌశలియా వాఘేలా ఆస్ట్రేలియా పార్లమెంటులో భారతీయ సంతతికి చెందిన మొదటి హిందూ పార్లమెంటు సభ్యురాలు.

జనాభా వివరాలు

సంవత్సరం వారీగా హిందూ జనాభా 
{| class="wikitable"
!సంవత్సరం
! శాతం
! పెంచు
|-
| 1986
| 0.14%
| -
|-
| 1991
| 0.25%
| style="background: lightgreen" | +0.11%
|-
| 1996
| 0.38%
| style="background: lightgreen" | +0.13%
|-
| 2001
| 0.51%
| style="background: lightgreen" | +0.13%
|-
| 2006
| 0.75%
| style="background: #2EB82E" | +0.24%
|-
| 2011
| 1.28%
| style="background: #00A300" | +0.53%
|-
| 2016
| 1.90%
| style="background: #00A300" | +0.62%
|-
|2021
|2.70%
| style="background: #2EB82E" | +0.80%	
|-}

రాష్ట్రం లేదా భూభాగం వారీగా హిందువులు 

న్యూ సౌత్ వేల్స్ కాకుండా అన్ని రాష్ట్రాల్లో (A.C.T, నార్తర్న్ టెరిటరీ లతో సహా) హిందూ జనాభా 2006 జనాభా లెక్కల కంటే రెట్టింపుగా ఉన్నట్లు 2011 జనాభా లెక్కల డేటా చూపించింది. న్యూ సౌత్ వేల్స్ లో కనీసం 2001 నుండి అత్యధిక సంఖ్యలో హిందువులున్నారు.

మెజారిటీ ఆస్ట్రేలియన్ హిందువులు ఆస్ట్రేలియా తూర్పు తీరం వెంబడి నివసిస్తున్నారు. వీరు ప్రధానంగా మెల్బోర్న్, సిడ్నీ నగరాల్లో ఉన్నారు. దాదాపు 39% హిందువులు గ్రేటర్ సిడ్నీలో, 29% మంది గ్రేటర్ మెల్‌బోర్న్‌లో, 8% మంది గ్రేటర్ బ్రిస్బేన్, గ్రేటర్ పెర్త్‌లలో నివసిస్తున్నారు . హిందువులు అత్యధికంగా ఉన్న రాష్ట్రాలు, భూభాగాలు ఆస్ట్రేలియన్ క్యాపిటల్ టెరిటరీ (2.57%), న్యూ సౌత్ వేల్స్ (2.43%). అత్యల్పంగా ఉన్నవి క్వీన్స్‌లాండ్ (0.98%), టాస్మానియా (0.50%). 

2006 జనాభా లెక్కల ప్రకారం, భారతదేశంలో జన్మించిన మొత్తం ఆస్ట్రేలియన్లలో 44.16% హిందువులు. ఫిజీలో జన్మించిన వారిలో 47.20% మంది, ఇండోనేషియాలో జన్మించినవారిలో 1.84% మంది, మలేషియా వారిలో 3.42% మంది, శ్రీలంక నుండి వచ్చినవారిలో 18.61% మంది హిందువులు. 

టాస్మానియాలో, హిందూమతం ప్రధానంగా భూటాన్‌కు చెందిన లొత్షాంప జాతి ప్రజలు ఆచరిస్తున్నారు. 

హిందూమతం ఆంగ్లో-ఆస్ట్రేలియన్లలో కూడా ఎక్కువ ప్రజాదరణ పొందింది.  ఆస్ట్రేలియాలోని చాలా మంది కాకేసియన్లు కారమ్ డౌన్స్ (శ్రీ శివ విష్ణు దేవాలయం) వద్ద ఉన్న హిందూ దేవాలయాన్ని సందర్శిస్తారు. తమిళంలో వేద హిందూ గ్రంధాలను నేర్చుకుంటారు.  ఆస్ట్రేలియాలోని ఇస్కాన్ హిందూ సంఘంలో 60,000 మంది సభ్యులు ఉన్నారు. వీరిలో 70% మంది విదేశాల నుండి వచ్చిన హిందువులు, మిగిలిన 30% మంది ఆంగ్లో ఆస్ట్రేలియన్లు.  2016 జనాభా లెక్కల ప్రకారం, ఆస్ట్రేలియాలోని స్థానిక సమాజానికి చెందిన 415 మంది హిందువులున్నట్లు ( మూలవాసులు, టోర్రెస్ స్ట్రెయిట్ ద్వీపవాసులు ) గుర్తించారు.

భాషలు 
ఆస్ట్రేలియన్ హిందువులలో 17% కంటే తక్కువ మంది ఇంగ్లీషును తమ ఇంటి భాషగా ఉపయోగిస్తున్నారు. 2006 జనాభా లెక్కల ప్రకారం ఇంటిలో వివిధ భాషలు మాట్లాడే ఆస్ట్రేలియా హిందువుల సంఖ్య: 

 భారతీయ వలసదారులు హిందీ, తమిళం, గుజరాతీ, తెలుగు, పంజాబీ, మలయాళం, మరాఠీ, కన్నడ మొదలైనవి మాట్లాడతారు.
 భారతదేశం, శ్రీలంక, సింగపూర్, మలేషియా, మారిషస్ నుండి వలస వచ్చిన వారు తమిళం మాట్లాడుతారు
 నేపాల్, భూటాన్, భారతదేశం నుండి వలస వచ్చిన వారు నేపాలీ మాట్లాడుతారు
 భారతదేశం, బంగ్లాదేశ్ నుండి వలస వచ్చిన వారు బెంగాలీ మాట్లాడుతారు
 ఫిజి నుండి వలస వచ్చిన వారు ఫిజియన్ హిందీ, ఫిజియన్ మాట్లాడుతారు
 మారిషస్ నుండి వలస వచ్చిన వారు మారిషన్ క్రియోల్ మాట్లాడుతారు
 ఇండోనేషియా వలసదారులు బాలినీస్, ఇండోనేషియన్ మాట్లాడుతారు
 ఫ్రెంచ్, మలయ్, సింహళీస్, ఇటాలియన్, వియత్నామీస్ మొదలైన ఇతర భాషలు మాట్లాడుతారు

ఆస్ట్రేలియాలోని హిందూ దేవాలయాలు 
మొదటి హిందూ మత కేంద్రం సిడ్నీలో స్వామి ప్రభుపాద స్థాపించిన హరే కృష్ణ కేంద్రం.  1977లో ఆస్ట్రేలియాలో మొట్టమొదటి హిందూ దేవాలయం, శ్రీ మందిర్ దేవాలయం నిర్మించబడింది.  ఆస్ట్రేలియాలో దాదాపు నలభై మూడు హిందూ దేవాలయాలు ఉన్నాయి. 

 సిడ్నీ దుర్గా దేవాలయం
 BAPS ఆలయం, మెల్బోర్న్
 శ్రీ వెంకట కృష్ణ బృందావన, మెల్బోర్న్
 శ్రీ వెంకట కృష్ణ బృందావన, సిడ్నీ
 శివ విష్ణు దేవాలయం, మెల్బోర్న్
 దుర్గా టెంపుల్, మెల్బోర్న్
 షిర్డీ సాయి సంస్థాన్, మెల్బోర్న్
 సంకటమోచన్ హనుమాన్ మందిర్, మెల్బోర్న్
 మెల్బోర్న్ మురుగన్ ఆలయం, మెల్బోర్న్
 శ్రీ వక్రతుండ వినాయగర్ టెంపుల్, మెల్బోర్న్

సమకాలీన సమాజం 
2019లో చేసిన జాతీయ సర్వే ప్రకారం, హిందూ ఆస్ట్రేలియన్లు అత్యధిక వివక్షను అనుభవించారు.  సర్వేకు స్పందించినవారిలో మూడొంతుల మంది (75%) ప్రజా రవాణాలోనో, వీధిలోనో వివక్షను అనుభవించినట్లు చెప్పారు.  హిందువులలో మొత్తం సంతానోత్పత్తి రేటు (TFR) 1.81. ఇది ఆస్ట్రేలియాలో రెండవది. మొదటి స్థానంలో బౌద్ధులు ఉన్నారు. క్రైస్తవుల్లో 2.11, ముస్లిముల్లో 3.03 గా ఉంది.

విదేశీ భూభాగాలు 
క్రిస్మస్ ద్వీపంలో కొద్ది సంఖ్యలో ఉన్న మలేషియా భారతీయులు హిందూ మతాన్ని ఆచరిస్తున్నారు.

చిత్ర గ్యాలరీ

ఇవి కూడా చూడండి 

 న్యూజీలాండ్‌లో హిందూమతం
 ఫిజీలో హిందూమతం
 వియత్నాంలో హిందూమతం
 దేశాల వారీగా హిందూమతం

ప్రస్తావనలు 
దేశాల వారీగా హిందూమతం
ఆస్ట్రేలియా